สปริงนิวส์ เซ็นใช้หัว “ฐานเศรษฐกิจ” ระยะเวลา 30 ปี เริ่มตั้งแต่ 7 ก.ย. 59
สปริงนิวส์ รับสิทธิใช้เครื่องหมาย “ฐานเศรษฐกิจ” เป็นระยะเวลา 30 ปี ตั้งแต่วันที่ 7 กันยายน 2559 เป็นต้นไป
14 ก.ย. 2559


ผู้สื่อข่าวรายงานว่า เมื่อวันที่ 6 กันยายน 2559 ที่ผ่านมา ได้มีพิธีลงนามสัญญาอนุญาตให้ใช้เครื่องหมายการค้า “ฐานเศรษฐกิจ” ระหว่างบริษัทฐานเศรษฐกิจ มัลติมีเดีย จำกัด และ บริษัท ฐานเศรษฐกิจ จำกัด โดยสาระสำคัญในสัญญาคือ บริษัท ฐานเศรษฐกิจ จำกัด อนุญาตให้ บริษัทฐานเศรษฐกิจ มัลติมีเดีย จำกัด ซึ่งเป็นบริษัทในกลุ่มสปริงนิวส์ใช้เครื่องหมายการค้า“ฐานเศรษฐกิจ” ทุกสื่อ ทุกแพลตฟอร์ม ทุกกิจกรรม เป็นระยะเวลา 30 ปี ตั้งแต่วันที่ 7 กันยายน 2559 เป็นต้นไป